**10.06.2021**

**Владимир Уйба чолӧмаліс Вермытӧм йӧз пӧвстын А. Лобановский нима регионкостса бардовскӧй сьыланкывъяс серти VІІІ конкурсын участвуйтысьясӧс**

Коми Республикаса Юралысь лӧддза-номъя тӧлысь 9 лунӧ аддзысьліс «Струна, и кисть, и вечное перо...» конкурсӧ пырӧдчысьяскӧд да сійӧс котыртысьяскӧд.

Комиын конкурссӧ нуӧдӧны ӧкмысӧдысь нин. Медводдзаысьсӧ, 2012 воын, сійӧ вӧлі республика тшупӧда, 2013 воын лои регионкостсаӧн, а 2016 восянь сылы сетісны нималана ленинградса бард Александр Лобановскийлысь ним.

Таво конкурсас пырӧдчис Россияса 23 регионысь 50 гӧгӧр автор да сьылысь. Творческӧй вермасьӧмыс муніс нёль номинация серти: жюри бӧрйис медбур кывбур да шылад гижысьӧс, медбур сьылысьӧс, медбур шылад гижысьӧс да медбур кывбур гижысьӧс. Сідзжӧ таво позьӧ вӧлі петкӧдлыны Коми Республика йылысь сьыланкыв сё вося юбилей кежӧ.

Гран-при босьтіс Москваысь Сергей Николаев. Вермысь пасйис, мый Сыктывкарын конкурссӧ бура котыртӧма.

«Ставыс вӧлі зэв бур! Маргарита Михайловна сёрнитіс войтыркостса ёртасьӧм йылысь. Гашкӧ, позьӧ заводитны Белоруссиясянь? Сэні эмӧсь жӧ енбиа бардъяс. Ме ставнытӧ аттьӧала и кута лача водзӧ ёртасьӧм вылӧ», - шуис Сергей Николаев.

Автор да бардовскӧй сьыланкывъяс серти конкурс котыртысь, Вермытӧмъяслӧн ставроссияса котырлӧн Коми республиканскӧй организацияӧн веськӧдлысь Маргарита Колпащикова пасйис, мый мукӧд во серти таво конкурсӧ пырӧдчисны ёна унджыкӧн.

«Конкурс дырйи миян чужис Сыктывкарлы, Коми Республикалы сиӧм уна сьыланкыв, - шуис М. Колпащикова. - Сьыланкывъясыс зэв бурӧсь. Миянлы позьӧ нин дискъяс лэдзны, сьыланӧн республиканымӧс нимӧдны».

Владимир Уйба сиис конкурсӧ став пырӧдчысьлы, сійӧс котыртысьяслы да жюрилы творческӧй вермӧмъяс, планъяс да проектъяс збыльмӧм.

«9 во сайын Маргарита Михайловна котыртіс тайӧ конкурссӧ республикаын. И таысь сылы зэв ыджыд аттьӧ. Конкурс петіс регионкостса тшупӧд вылӧ. А, сідзкӧ, конкурсыс колана. Аттьӧ тіянлы миян войвылӧ локтӧмысь», - шуис республикаса Юралысь.

Конкурсӧ пырӧдчысьяс шыӧдчисны республикаса Юралысь дорӧ, медым конкурсыс Сыктывкарын муніс дырджык. Сэки лоас позянлун петкӧдлыны оз сӧмын творчествонысӧ, но и сёрнитыштны ёртъясыскӧд, бурджыка тӧдмасьны карӧн да республикаӧн.

Владимир Уйба тшӧктіс Коми Республикаса культура министерстволы видзӧдлыны, кыдзи позьӧ мӧд во збыльмӧдны конкурсӧ пырӧдчысьяслысь корӧмсӧ.

**10.06.2021**

**Владимир Уйба приветствовал участников VІІІ Межрегионального конкурса бардовской песни среди людей с инвалидностью имени А. Лобановского**

Глава Республики Коми 9 июня встретился с конкурсантами и организаторами конкурса «Струна, и кисть, и вечное перо…».

Конкурс проходит в республике уже в девятый раз. Впервые он был организован в 2012 году как республиканский, в 2013-ом стал межрегиональным, а с 2016 года стал носить имя Александра Лобановского, известного ленинградского барда.

В этом году в конкурсе приняли участие около 50 авторов и исполнителей из 23 регионов России. Творческое состязание проходило по четырём номинациям: жюри выбирало лучшего автора стихов и музыки, лучшего исполнителя песни, лучшего автора музыки и лучшего автора стихов. Также в этом году на конкурс можно было представить песню о Республике Коми в преддверии 100-летия образования региона.

Гран-при фестиваля получил Сергей Николаев из Москвы. Победитель отметил хорошую организацию конкурса в Сыктывкаре.

«Всё было настолько здорово! Маргарита Михайловна говорила о международном сотрудничестве. Может, можно начать с Белоруссии? Там тоже есть «алмазики» - талантливые люди, которые занимаются авторской песней. Я вас всех очень благодарю и надеюсь на дальнейшее плодотворное сотрудничество», - заявил Сергей Николаев.

Автор и организатор конкурса бардовской песни, председатель Коми республиканской организации Всероссийского общества инвалидов Маргарита Колпащикова отметила, что в этом году конкурс собрал наибольшее количество участников за всю свою историю.

«У нас во время конкурса родилось много песен. Они посвящены Сыктывкару, Республике Коми, - заявила М. Колпащикова. – Песни великолепные. Нам уже можно диски выпускать. А песни использовать для продвижения республики».

Владимир Уйба пожелал всем, кто принимал участие в конкурсе, его организаторам и членам жюри дальнейших творческих успехов и побед, реализации намеченных планов и проектов.

«9 лет назад Маргарита Михайловна организовала этот конкурс в республике. За что ей огромное спасибо. Он вышел на межрегиональный уровень. И это говорит о том, что конкурс востребован и популярен. Спасибо вам за то, что вы приезжаете в наш северный край», - сказал глава республики.

Участники встречи обратились к главе республики с просьбой проводить конкурс в Сыктывкаре подольше, чтобы было время не только показать своё творчество, но и пообщаться друг с другом, лучше узнать город и республику.

Владимир Уйба предложение поддержал и поручил Минкультуры Коми проработать его, чтобы в следующем году все пожелания участников были учтены.

2231